Over 1000 borgere tog her fredag formiddag imod regentparret foran Vesthimmerland Kommunes rådhus i Aars. - Vi er stolte over, at regentparret vælger at besøge vores kommune i to dage. Så derfor er vi også helt klar på at tage imod dem med åbne arme, siger borgmester i Vesthimmerlands Kommune, Knud Kristensen (C). Efter modtagelsen i Aars er regentparret nu på vej til Farsø for at besøge Outline Vinduer. Onsdag besøgte Dronning Margrethe og Prins Henrik Livø, mens Mors var destinationen i går, torsdag.

Opsummering:
I dag fortsætter Dronning Margrethe og Prins Henrik deres sommertogt i Nordjylland ved at besøge Aars og Farsø. Se billederne fra den flotte modtagelse her.